સંજીતાના દબદબાનો અંદાજ એ વાતથી લગાવી શકાય છે કે બીજા નંબર પર રહેલી પપુઆ ન્યુ ગિનીની સ્પર્ધક લોઆ ડિકા તોઉ તેનાથી 10 કિલોગ્રામ પાછળ રહી, ડિકાએ 182 કિલોગ્રામ વજન ઉઠાવ્યું. જ્યારે ત્રીજા નંબર રહેલી કેનેડાની રિચેલ બેજીનેટે 181 કિલોગ્રામ વજન ઉઠાવ્યું હતું. સંજીતાએ ચાર વર્ષ પહેલા ગ્લાસ્ગોમાં ૪૮ કિલોની કેટેગરીમાં પણ ગોલ્ડ મેડલ મેળવ્યો હતો. આ વખતે તેણે ૫૩ કિલો કેટેગરીમાં ભાગ લીધો હતો. 2018ની કોમનવેલ્થ ગેમમાં ભારતે હવે ત્રણ મેડલ જીતી લીધી છે અને ત્રણે મેડલ વેઈટલિફ્ટિંગમાં મેળવ્યા છે. આ જીતની સાથે ભારત બે ગોલ્ડ મેડલ અને એક સિલ્વર મેડલ સાથે ત્રીજા નંબર પર આવી ગયું છે.